






	PAKRUOJO VAIKŲ LOPŠELIO – DARŽELIO „SAULUTĖ“

	DIREKTORIUS




DĖL MOKESČIO UŽ VAIKŲ MAITINIMĄ IR UGDYMO DIENŲ LANKOMUMO APSKAITOS TVARKOS PAKRUOJO VAIKŲ LOPŠELYJE – DARŽELYJE „SAULUTĖ“ PATVIRTINIMO
  
	2019 m. rugsėjo 30 d. Nr. D-72
Pakruojis

	





	Vadovaudamasi  Pakruojo rajono savivaldybės tarybos  2019 m. rugsėjo 26 d. sprendimu Nr. T-238  ,,Dėl mokesčio už vaikų maitinimą ir ugdymo dienų lankomumo apskaitos ikimokyklinėse ugdymo įstaigose, daugiafunkcių centrų ir bendrojo ugdymo mokyklų visos dienos ikimokyklinio ugdymo grupėse“: 
                1. T v i r t i n u  mokesčio už vaikų maitinimą ir ugdymo dienų lankomumo apskaitos Pakruojo vaikų lopšelyje – darželyje „Saulutė“ tvarką.
                2. Pripažįstu netekusiu galios 2019 m. kovo 1 d. Pakruojo vaikų lopšelio – darželio ,,Saulutė“ direktoriaus  įsakymą Nr. D-15 ,,Dėl mokesčio už ikimokyklinio ir priešmokyklinio amžiaus vaikų išlaikymą darželyje  tvarkos patvirtinimo“.



Direktorės pavaduotoja ugdymui,
atliekanti direktoriaus funkcijas 			                   Alina Palionienė						


















PATVIRTINTA
  Pakruojo vaikų lopšelio – darželio
				,,Saulutė“ direktoriaus 2019 m. rugsėjo 30  d.
įsakymu Nr. D-72



MOKESČIO UŽ VAIKŲ MAITINIMĄ IR UGDYMO DIENŲ LANKOMUMO APSKAITOS TVARKA PAKRUOJO VAIKŲ LOPŠELYJE – DARŽELYJE „SAULUTĖ“ 

  
I BENDROSIOS NUOSTATOS
 
	1. Mokesčio už ankstyvojo, ikimokyklinio, priešmokyklinio amžiaus vaikų maitinimą bei ugdymo dienų lankomumo apskaitos Pakruojo vaikų lopšelyje – darželyje (toliau – lopšelis-darželis) tvarka (toliau – Tvarka) reglamentuoja ankstyvojo, ikimokyklinio ir priešmokyklinio amžiaus vaikų vienos dienos maitinimo, ugdymo paslaugos mokesčių nustatymą, lengvatų taikymą ir lengvatas pateisinančių dokumentų priėmimą, ugdymo dienų lankomumo apskaitą lopšelyje – darželyje.
	2. Ruošiant Tvarką vadovaujamasi Lietuvos Respublikos vietos savivaldos įstatymo 6 straipsnio 1 dalies 10 punktu, 18 straipsnio 1 dalimi, Lietuvos Respublikos švietimo įstatymo 36 straipsnio 9 dalimi ir 70 straipsnio 11 dalimi, Lietuvos Respublikos sveikatos apsaugos ministro 2016 m. sausio 26 d įsakymu Nr.  V-93  ,,Dėl Lietuvos respublikos sveikatos apsaugos ministro 2010 m. balandžio 22 d. įsakymo Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“ pakeitimo“, Lietuvos Respublikos Švietimo, mokslo ir sporto ministerijos raštu 2019-08-02 Nr.SR-3174 „Dėl mokinių lankomumo apskaitos panaikinus medicininės pažymos formą Nr. 094/A Medicininė pažyma dėl neatvykimo į darbą, darbo biržą ar ugdymo instituciją“, Lietuvos Respublikos Sveikatos apsaugos ministerijos raštu 2019-08-30 Nr.(10.1.1.1-421)10-5422 „Dėl formos 094/A paskirties pakeitimo“, Pakruojo rajono savivaldybės tarybos  2019 m. rugsėjo 26 d. sprendimu Nr. T-238„Dėl mokesčio už vaikų maitinimą ir ugdymo dienų lankomumo apskaitos ikimokyklinėse ugdymo įstaigose, daugiafunkcių centrų ir bendrojo ugdymo mokyklų visos dienos ikimokyklinio ugdymo grupėse“.
3. Tvarkos tikslas –atsakingai organizuoti ir vykdyti lopšelyje–darželyje ankstyvojo, ikimokyklinio ir priešmokyklinio amžiaus vaikų maitinimo, ugdymo paslaugos mokėjimo  bei  ugdymo dienų lankomumo apskaitos tvarką.
 
II MOKESTIS UŽ ANKSTYVOJO, IKIMOKYKLINIO, PRIEŠMOKYKLINIO AMŽIAUS VAIKŲ MAITINIMĄ LOPŠELYJE -  DARŽELYJE
 
4. 	Mokestis už vaikų maitinimą:
4.1.  lopšelyje - darželyje – 100 procentų nustatytos vaikų dienos maitinimo normos už kiekvieną lankytą dieną; vaiko dienos maitinimo norma ankstyvojo amžiaus vaikų grupėje – 1,53 Eur, ikimokyklinio ir priešmokyklinio amžiaus vaikų grupėse – 1,70 Eur;
4.2. priešmokyklinio ugdymo ugdytiniai, kuriems socialinės rūpybos sprendimu paskirtas nemokamas maitinimas, už pusryčius ir vakarienę moka: 0,93 Eur -100 proc., 0,46 -50 proc.
5. Mokestis už vaikų maitinimą lopšelyje - darželyje mokamas tik už vaikų lankytas dienas, vadovaujantis kasdienio vaikų ugdymo įstaigų lankymo apskaitos žiniaraščiu, už kurio pildymą atsakingas mitybos organizavimo specialistas.
6. Nuo mokesčio už vaikų išlaikymą lopšelyje - darželyje atleidžiamos šeimos, patiriančios socialinę riziką, Pakruojo rajono savivaldybės administracijos Socialinės rūpybos skyriaus rekomendacijoje nustatytam atleidimo nuo mokesčio laikotarpiui.
	   7. Dienos (paros) maitinimo norma (eurais ir procentais):



	LOPŠELIO GRUPĖS

	Maisto pateikimas
	Maitinimo skirstymas, %
	Maisto pateikimas
	 Maitinimo kaina  100%, €
	 Maitinimo kaina 50%,€

	Pusryčiai
	25
	 
	0,38
	0,19

	Pietūs
	45
	 
	0,69
	0,35

	Vakarienė
	30
	 
	0,46
	0,23

	Viso 
	100
	 
	1,53
	0,77

	DARŽELIO GRUPĖS

	Pusryčiai
	25
	 
	0,43
	0,21

	Pietūs
	45
	 
	0,77
	0,39

	Vakarienė
	30
	 
	0,50
	0,25

	Viso 
	100
	 
	1,70
	0,85




III MOKESČIO LENGVATŲ UŽ VAIKŲ MAITINIMĄ, UGDYMO PASLAUGOS MOKESČIO  LOPŠELYJE - DARŽELYJE TAIKYMAS IR  LENGVATAS PATVIRTINANČIŲ DOKUMENTŲ PATEIKIMAS

	8. Mokestis už vaikų maitinimą lopšelyje - darželyje mažinamas 50 procentų, kai:
8.1. vaikas turi tik vieną iš tėvų (globėjų, rūpintojų);
8.2. šeima augina tris ir daugiau vaikų;
8.3. tėvai (globėjai, rūpintojai) atlieka privalomąją pradinę karo tarnybą.
9. Dokumentai, kuriais remiantis taikomos 8 punkte nurodytos lengvatos, pateikiami priimant vaiką į ugdymo įstaigą, o nuolat lankant ugdymo įstaigą – vieną kartą per einamuosius metus iki sausio 31 d. Laiku nepateikus reikiamų dokumentų, mokestis imamas bendra tvarka, o pateikus dokumentus, naujas mokestis nustatomas nuo kito mėnesio 1 dienos;
9.1. Dokumentus dėl 8 punkte nurodytų lengvatų tėvai  pateikia grupės pedagogui lopšelio - darželio direktoriaus vardu;
9.2. Lengvatos taikymas įrašomas grupių kasdienio vaikų lankymo apskaitos tabeliuose;
9.3. Mokestį už praėjusio mėnesio vaikų maitinimą ir ugdymo paslaugą lopšelyje - darželyje tėvai (globėjai)  sumoka iki kito mėnesio 24 d. pagal patvirtintą mokesčių surinkimo tvarką.
10.  Mokestis už ugdymo paslaugą lopšelyje – darželyje:
10.1. kiekvieną mėnesį už kiekvieną į lopšelį - darželį priimtą vaiką tėvai (globėjai, rūpintojai) moka 6,00 Eur per mėn. mokestį;
10.2. tėvai (globėjai, rūpintojai) už du ir daugiau vaikų, lankančių lopšelį - darželį, moka tokia tvarka: už pirmąjį  vaiką – 10.1 papunktyje nustatytą mokestį, už kitus – 50 procentų 10.1 papunktyje numatytos sumos, t.y. 3,00 Eur per mėn. mokestį;
10.3. mėnesinį mokestį sudaro mokestis už vaikų maitinimą (už kiekvieną lankytą dieną) ir 10.1, 10.2 papunkčiuose nustatytas mokestis lopšeliui - darželiui už ugdymo paslaugą (nepriklausomai nuo lankytų dienų skaičiaus);
10.4. mokestis neimamas lopšelį - darželį uždarius vasaros laikotarpiu;
10.5. ugdymo lėšos naudojamos inventoriui, ugdymo priemonėms ir kitoms reikmėms pritarus lopšelio - darželio tarybai.

IV MOKESČIO UŽ VAIKŲ MAITINIMĄ  IR UGDYMO PASLAUGĄ    APSKAIČIAVIMAS IR SURINKIMAS
 
	  11. Lopšelio – darželio direktorius, vadovaudamasis šia Tvarka,  įpareigoja: 
11.1. kiekvienos grupės ikimokyklinio, priešmokyklinio ugdymo mokytojus kontroliuoti, kad tėvai (globėjai) mokestį mokėtų nustatytu laiku pagal patvirtintą mokesčių surinkimo tvarką;
11.2.ikimokyklinio, priešmokyklinio ugdymo mokytojus su šia Tvarka supažindinti  grupių vaikų tėvus (globėjus);
11.3. ikimokyklinio, priešmokyklinio ugdymo mokytojus kiekvieną mėnesį pildyti kasdienio vaikų lankymo apskaitos tabelius. Šiuos tabelius kartu  su naujai pristatytais šios Tvarkos 8punkte lengvatas patvirtinančiais dokumentais (jei tokių esama) bei  direktoriaus patvirtinimo žyma pirmą sekančio mėnesio dieną pristatyti lopšelio – darželio sekretorei;
11.4.  lopšelio – darželio sekretorę tinkamai sutvarkytus lankymo apskaitos tabelius pateikti Pakruojo r. savivaldybės Švietimo skyriaus buhalterinės apskaitos skyriui.
12. Pakruojo r. savivaldybės Švietimo skyriaus buhalterinės apskaitos skyrius pagal gautus grupių vaikų lankymo apskaitos tabelius apskaičiuoja vaikų maitinimo ir ugdymo paslaugos bendrą mokestį ir mokėjimo kvitus pateikia už mokesčių surinkimą lopšelyje darželyje atsakingam asmeniui.
13. Lankomumo apskaitos tabeliai kartu su šios Tvarkos 8 punkte nurodytas lengvatas patvirtinančiais dokumentais saugomi buhalterinės apskaitos skyriuje.
 

V LANKOMUMO KONTROLĖS, PREVENCINIŲ PRIEMONIŲ IR PAGALBOS ORGANIZAVIMO BŪDAI LOPŠELIO – DARŽELIO NELANKANTIEMS UGDYTINIAMS

	  14. Siekiant vaikų ikimokyklinėse, priešmokyklinėje grupėse lankomumo kontrolės, laikomasi solidarumo ir atsakomybės principų:
	  14.1. tėvai (globėjai) apie lopšelyje – darželyje numatomą (-as) praleisti dėl įvairių priežasčių dieną (-as) telefono skambučiu ar žinute praneša grupės pedagogui prieš dieną, kelias dienas ar, vėliausiai, nelankomos dienos ryte iki 8.30 val.;
	  14.2. siekdami visos  lopšelio – darželio bendruomenės gerovės ir užkrečiamųjų ligų plitimo kelių užkirtimo, apie pavojingų užkrečiamų, infekcinių ar kitų ligų atvejus, dėl kurių praleidžiamos ugdymo(si) dienos, tėvai (globėjai) informuoja lopšelio – darželio administraciją arba grupės pedagogus;
	  14.3. apie vaiko sergamumo dienomis dėl vaiko ligų įgytus apribojimus ugdomajai veiklai (aktyvios, sportinės veiklos ar kitus) tėvai (globėjai) informuoja grupių pedagogus.
	  15. Lopšelio – darželio ikimokyklinių ir priešmokyklinės grupės mokytojai direktoriaus įsakymu atsakingai stebi vaikų lankomumo grupėje pokyčius:
	  15.1. susisiekia su lopšelio – darželio nelankančiais ir apie nelankymą daugiau nei 5 darbo dienas neinformuojančiais tėvais (globėjais), išsiaiškindami to priežastis;
	  15.2. nerimą keliančius atvejus, kai vaikas, tėvams (globėjams) neinformuojant grupių pedagogų, lopšelio – darželio nelanko daugiau nei 2 savaites, perduoda Vaiko gerovės komisijai.
	16. Lopšelio – darželio Vaiko gerovės komisija direktoriaus įsakymu vykdo lankomumo ikimokyklinėse ir priešmokyklinėje grupėje kontrolę:
	  16.1. aptaria ir analizuoja atvejus, kai vaikas, tėvams (globėjams) neinformuojant grupių pedagogų, lopšelio – darželio nelanko daugiau nei 2 savaites;
	  16.2. kiekvieną mėnesį, prieš perduodant kasdienio vaikų lankymo apskaitos tabelius Apskaitos skyriui, peržiūri vaikų lankomumo priešmokyklinėje grupėje rezultatus;
	  16.3. atsižvelgdama į konkrečius ilgalaikius nelankymo atvejus, pagal turimas galimybes skiria prevencines priemones bei teikia pagalbą ikimokyklinio, ypač priešmokyklinio, ugdymo grupių vaikams (skiria ugdymą namuose, aprūpina grupėse turimais ir amžių atitinkančiais ugdymo užduočių bloknotais, teikia galimybę pasinaudoti lopšelio – darželio ugdomojoje aplinkoje turimomis ugdomosiomis priemonėmis).  
	  17. Atsižvelgiant į  2016 m. liepos 22 d. Švietimo ir mokslo ministro įsakymą Nr. V-674 „Dėl priešmokyklinio ugdymo aprašo patvirtinimo“, mokymo sutartyse tarp lopšelio – darželio bei tėvų (globėjų) akcentuojama  tėvų atsakomybė už priešmokyklinio amžiaus vaiko privalomą ugdymo įstaigos lankymą.
	  18. Tais atvejais, kai tėvai ilgiau nei 2 mėnesius neteikia žinių apie vaiko nuolatinį nepertraukiamą lopšelio – darželio nelankymą, ugdytinis gali būti braukiamas iš Mokinių registro.




VI BAIGIAMOSIOS NUOSTATOS
 
     	19. Lopšelio – darželio direktorius drauge su Vaiko gerovės komisija sprendžia dėl vaikų išbraukimo iš įstaigos  sąrašų (arba palikimo juose), jeigu tėvai (globėjai) 2 mėnesius ir daugiau nesumoka mokesčių ir nepateikia motyvuoto nesumokėjimo priežasčių paaiškinimo.
    	20. Šios Tvarkos nuostatos yra privalomos visiems lopšelio – darželio  darbuotojams, susijusiems su mokesčiais už vaikų maitinimą bei ugdymo paslaugą, lankomumo apskaitą ikimokyklinių ir priešmokyklinio ugdymo grupių vaikams.
     	21. Pildantys lankymo apskaitos tabelius, tvarkantys maitinimo mokesčio lengvatos dokumentus ir apskaičiuojantys  mokesčius darbuotojai atsako už juose esančių duomenų tikrumą, tikslumą ir informacijos apsaugą bei yra susipažinę su asmens duomenų apsaugos taisyklėmis.
     	22. Už Tvarkos vykdymo kontrolę atsakingas lopšelio - darželio  direktorius.
     	23. Ši Tvarka įsigalioja nuo 2019 m. spalio 1 d. 

